Document ID: 32008R1239

REGULAMENTUL (CE) NR. 1239/2008 AL COMISIEI
din 10 decembrie 2008
de redeschidere a pescuitului de cod în Kattegat pentru navele care arborează pavilionul Suediei
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului (1), în special articolul 26 alineatul (4),
având în vedere Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune din domeniul pescuitului (2), în special articolul 21 alineatul (3),
întrucât:
(1)
Regulamentul (CE) nr. 40/2008 al Consiliului din 16 ianuarie 2008 de stabilire, pentru 2008, a posibilităților de pescuit și a condițiilor conexe pentru anumite stocuri de pești și grupe de stocuri de pești, aplicabile în apele comunitare și, pentru navele comunitare, în apele în care sunt necesare limitări ale capturilor (3) stabilește cotele pentru 2008.
(2)
La 15 mai 2008, Suedia a informat Comisia, în conformitate cu articolul 21 alineatul (2) din Regulamentul (CEE) nr. 2847/93, că va sista pescuitul de cod în Kattegat începând cu 19 mai 2008.
(3)
La 19 iunie 2008, în conformitate cu articolul 21 alineatul (3) din Regulamentul (CEE) nr. 2847/93 și cu articolul 26 alineatul (4) din Regulamentul (CE) nr. 2371/2002, Comisia a adoptat Regulamentul (CE) nr. 585/2008 de interzicere a pescuitului de cod în zona Kattegat de către navele care arborează pavilionul Suediei (4), cu efect de la aceeași dată.
(4)
Conform informațiilor comunicate Comisiei de către autoritățile suedeze, rămâne încă disponibilă o cantitate de cod în cota suedeză în Kattegat. Prin urmare, ar trebui autorizat, în aceste ape, pescuitul de cod de către navele care arborează pavilionul Suediei sau care sunt înmatriculate în Suedia.
(5)
Pentru a permite pescuirea cantității respective de cod până la sfârșitul anului curent, această autorizare ar trebui să intre în vigoare la 13 octombrie 2008.
(6)
Regulamentul (CE) nr. 585/2008 al Comisiei ar trebui abrogat de la 13 octombrie 2008,
ADOPTĂ PREZENTUL REGULAMENT:
Articolul 1
Abrogare
Regulamentul (CE) nr. 585/2008 se abrogă.
Articolul 2
Intrare în vigoare
Prezentul regulament intră în vigoare în ziua următoare datei publicării în Jurnalul Oficial al Uniunii Europene.
Se aplică de la 13 octombrie 2008.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 10 decembrie 2008.

Labels: 11
20
8
6
18